প্রথমে ঘোষ নার্সারি নামে একটি কোম্পানি খোলেন। মূলত গাছের মাধ্যমে সৌন্দার্যায়ন করার কাজ শুরু করেন। সরকারি দপ্তর থেকে বেসরকারি পার্ক, হোটেল, রেস্তোরা , বাড়ির বাগান সহ বিভিন্ন প্রোজেক্টের ডেকোরেশনের কন্ট্র্যাক্ট পেতে থাকেন। নিজের আইডিয়ায় অভিনব নকশা তৈরি করে এই ধরনের কাজগুলি রূপায়ন করতে থাকেন। এরপর আর পিছনে ফিরে তাকাতে হয়নি। কলকাতা কর্পোরেশনের গ্রিন বেল্ট তৈরির দায়িত্ব পান ২০০৯ সালে। ৪২ কিলোমিটার এলাকা জুড়ে ক্যানেল ব্যাঙ্কের পাশ দিয়ে ১৪ হাজার গাছ লাগিয়ে তিনি সবার নজর কাড়েন। এই প্ল্যান্টেশন ডেকোরেশনের প্রোজেক্টের কাজের জন্য প্রয়োজনীয় গাছ তার জমিতেই তৈরি হয়। জমির পরিমাণ এখন বেড়ে ১২ বিঘা হয়েছে। বিশ্বজিৎ বাবু তার কাজের জন্য নিজের রাজ্য ছাড়িয়ে বাইরের রাজ্যেও ডাক পাচ্ছেন। এর পাশাপাশি এলাকার প্রায় সমস্ত কৃষকরা তার মাধ্যমে জমিতে ফল, ফুল চারা তৈরি করে রোজগার করছেন। এছাড়া সরকারি উদ্যোগে বিভিন্ন জায়গায় ট্রেনিং দিচ্ছেন তিনি। ফল, ফুল চাষে চাষিদের উৎসাহিত করছেন। গাছকে ভালবেসে স্বপ্নের উড়ান এ ভেসে চলেছেন বিশ্বজিৎ বাবু।